Du får nok ikke det svar, du forventede, men her kommer det: Dine børn vil dig det godt, men de har grebet problemet forkert an. Børnene kan se, at din kæreste ikke er god for dig, og jeg er enig med dem – og mon ikke du inderst inde ved, at det er rigtigt. Børnene har ikke sagt deres mening om din kæreste direkte, for de regnede med, at du ville slå det hen som jalousi. De er ikke jaloux, men bekymrede for dig og ønsker dig alt det bedste. Hvis din kæreste havde været den rigtige for dig, havde de taget imod ham med åbne arme. Kære tyr, du skal tænke dig godt om. Hvad du vil gøre, er helt op til dig. Men husk, at dine børn vil dig det allerbedste. Det er jeg helt sikker på.